МОСТ за книги | Който не мечтае, няма да има сбъднати мечти	Начало
Начало » Размисли • Не се страхувай » Който не мечтае, няма да има сбъднати мечти
Автор: МОСТ ЗА КНИГИ | 26102016 Категории: Размисли, Не се страхувай |	0 Коментара	снимка: WallpapersOnThe.Net
Всяко дълго пътуване започва с първата крачка. Ще я направя!
Някога един мъдрец е казал: „Всяко дълго пътуване започва с първата крачка.“ Знам, че е истина, и правя първата крачка днес. Твърде дълго краката ми присъстваха колебливо и се движех по-скоро назад, отколкото напред, тъй като се бях оставил да ме носи вятърът. Критиката, осъждането и оплакването са деца на вятъра. Те идват и завладяват изтощения дъх на низшите същества – но вече нямат власт над мен. От днес аз ще определям посоката. Курсът ми е предначертан. Сърцето ми е изпълнено с решителност. Ще отстоявам възгледите си за света.
Всяка сутрин ще посрещам с радостно вълнение новия ден и възможностите за промяна и развитие. Мислите и действията ми ще бъдат насочени към напредъка и няма да се плъзгат в тъмните дебри на съмнението, нито в калното тресавище на самосъжалението. Няма да се колебая да споделям възгледите си, а когато останалите видят вярата в очите ми, ще ме последват.
Имам мечта. Велика мечта. Никога няма да съжалявам за нея. Няма да позволя да си отиде… Надеждите, страстите и идеите ми за бъдещето определят моето съществуване. Който не мечтае, никога няма да има сбъдната мечта.
Знам, че целта на размишленията е да се стигне до решение. Погледнах от всички ъгли. Прецених всички възможности. Сърцето ми реши. Не се боя. Ще направя своя ход сега, без да се обръщам назад. Ако отложа за утре, после може да го отложа и за вдругиден. Няма да протакам. Проблемите не изглеждат толкова сериозни, когато се изправя срещу тях. Ако пипам тръните предпазливо, те ще ме убодат, но ако ги сграбча дръзко, бодлите им ще се счупят и няма да ме наранят.
Сърцето ми е изпълнено с решителност!
Съкровищата на пътешественика – Анди Андрюс, andyandrews.com
Сподели във FacebookСподели в TwitterСподели в Google+	Тагове:Анди Андрюс, Съкровищата на пътешественика
Сподели мнението си	Свързани статии	Благодарността насочва нашата енергия към сбъдването на мечтите ни